
Mga Sipi sa Banal na KORAN 

# Ipagbadya: *0 Angkan ng Kasulatan! Halina kayo at tayo'y makipag- 

kasundo sa isa't isa: na tayo'y huwag sumamba sa iba maliban sa 
Diyos: na tayo'y huwag magtambal ng anupaman sa Kanya: at sinu- 
man sa atin ay huwag umasam ng iba pa bilang Panginoon, maliban sa 
Diyos. At kung sila'y magsitalikod, inyong ipagsulit: Maging saksi 
kayo na kami ay Muslim (na tumatalima sa Kanya)'. (Koran 3: 64). 

# Sila'y nagsisipagsaysay: 'Ang Diyos ay nag-angkin sa Kanyang sarili ng 

anak!' Luwalhatiin Siya! Siya'y hindi nangangailangan. Siya ang may 
kapamahalaan ng lahat ng bagay na nasa kalangitan at kalupaan: wala 
kayong karapatan sa mga ito. Nagsasalita baga kayo ng tungkol sa 
Diyos gayong kayo'y walang kaalaman? (Koran 10: 68). 

# O Angkan ng Kasulatan! Bakit kayo'y di sumasampalataya sa mga Tanda 

ng Diyos, gayong kayo na rin sa inyong sarili ang siyang saksi? (Koran 
3:70). 

# O Angkan ng Kasulatan! Bakit ninyo kinikilapulan ang katotohanan ng 

kamalian at tinatakpan ninyo ang katotohanan gayong kayo ang may 
kaalaman? (Koran 3: 71). 

# Mga Sipi saHADITH 

Si Abu Hurairah ay nag-ulat na ang sugo ni Allah (sumakanya nawa 
ang kapayapaan) ay nagwika: u Ako ang pinakamalapit na kaanak ni 
Hesus , anak ni Maria , sa mundong ito at sa susunod . Ang mga propeta 
ay magkakapatid, na mga anak ng iisang ama sa iba't ibang asawa. 
Ang kanilang mga ma ay iba-iba ngunit ang kanilang relihiyon ay isa. 
Wala ng iba pang propeta sa pagitan namin." (Bukhari at Muslim). 

# Si Abu Hurairah ay nag-ulat na ang sugo ni Allah (sumakanya nawa 
ang kapayapaan) ay nag-ulat. "Sa pamamagitan Niya na naghahawak 
sa Kanyang kamay ng aking kaluluwa, di magtatagal, ang 'anak ni 
Maria' ay mananaog sa inyo bilang makatarungang hukom. Wawasa- 
kin niya ang mga krus, papatayin niya ang mga baboy at pawawalang 
saysay niya ang jizya (isang uri ng buwis na binabayaran ng isang 
pamayanan na tumatanggap ng proteksiyon sa mamamahalang Mus- 
lim ngunit ang mga kapanalig ay di yumayakap sa Islam), at ang mga 
kayamanan ay mabubuhos ng lubusan hanggang sa dumating na ang 
sinuman ay ay aw tumanggap niyaon, at isang sajda (ang ayos sa pag- 
darasal ng Muslim na ang noo ay nakasubsob sa lupa), ay higit na 
mabuti sa mundo at nilalaman niyon". (Bukhari at Muslim). 



PABALAT 



Ang pagkakahidwa tungkol sa katauhan ni Hesukristo ay siyang 
pinakamalaking pagkakaiba ng Islam at Kristiyanismo. Ang ganitong pag- 
kakaiba ay nagpanatili sa mga tagasunod ng dalawang relihiyon upang mag- 
kalayo. Ang mga Muslim ay tumatanaw kay Hesus bilang isang dakilang 
Propeta ng Diyos at nagmamahal at gumagalang sa kanya ng katulad din ng 
pagmamahal at paggalang kay Abraham , Moses at Muhammad. Ang mga 
Kristiyano, sa kabilang banda, ay nagtuturing kay Hesus bilang Diyos o anak 
ng Diyos, isang konsepto na hindi maaring matanggap ng Muslim. Ang Islam 
ay nagtuturo na si Hesus kailanman ay hindi nagpamarali ng gayong pag- 
aangkin sa kanyang sarili. Bilang isang bagay ng katotohanan ang lahat ng 
mga pangunahing doktrina ng Kristiyanismo na itinatakwil ng Islam ay natu- 
tuon sa katauhan ni Hesus. Bilang natatangi, ito ay ang mga sumusunod: 

1 . Trinidad (o tatlo sa pagka-persona) 

2. Ang pagka-Diyos ni Hesus 

3. Ang pagiging Diyos-anak ni Kristo 

4. Ang orihinal na Sala, at 

5. Ang Pagkatubos ng Kasalanan ng Tao 

Maliwanag na ang lahat ng ganitong mga doktrina ay siyang naging 
bunga ng malabis na pagpaparangal kay Hesukristo ng mataas pa sa ninanais 
ng Diyos para sa kanya. Ang ganitong pagkakaiba na natutuon sa katauhan 
ni Hesus ay nagpakulimlim sa maraming pagkakahawig sa gitna ng Kris- 
tiyanismo at Islam. Ang ilang halimbawa ay sa moral na pamamaraan 
(sistema) at ang pagbibigay diin sa mga makataong prinsipyo. Ito ay higit pang 
natakpan ng mga paniniwala na ang Muslim ay naggawad kay Hesukristo 
tulad ng Pagkapanganak ni Hesus mula sa Inang Birhen na nagawang 
makapagsalita noong siya T y nasa duyan pa, na nagsagawa ng mga himala, at 
ang pangalawang pagparito ni Hesukristo. 

Ang sumusunod na dalawang sanaysay ay naglalayon na maipahayag 
ang tunay na larawan ni Hesus sa Islam at upang maipaliwanag kung bakit 
ang mga Kristiyano ay lumihis sa kanyang" orihinal na aral. Ang unang 
sanaysay ay nagbabadya rin na maraming iskolar at mga mapanuri, na mag- 
pahanggang sa ngayon ay nasa loob ng Kristiyanismo ay unti-unti ng duma- 
ting sa pagsang-ayon sa Islamik na pananaw tungkol kay Hesus, na sa mara- 
ming pagkakataon ay di nila nahihinuha. Ito ay tumutugon sa aking pananalig 

na habang ang pang-agham at pang-Bibliyang pag-aaral ay sumusulong, 
ito'y nakapagdaragdag upang higit silang sumang-ayon sa Islam. 
Samakatuwid, ang katotohanang pang-Islamik ay higit na nagiging tunay sa 
pagdaraan ng panahon. Ang Diyos sa Banal na Koran ay nagpahiwatig nito 
sa sumusunod na talata: 

"Ipamamalas Namin sa kanila ang Anting mga Tanda hanggang sa 
pinakamalayong hangganan ng sangkalupaan, at sa kanilang mga kaluluwa, 
hanggang sa tumambad sa kanila na ito ang katotohanan. " (Koran 41: 53). 



M.J. 



* * * * * 

PAMBUNGAD 



Ang Islamite na pananaw kay Hesus ay nagigitna ng dalawang mag- 
kalayong agwat. Ang mga Hudyo, na nagtatakwil kay Hesus bilang isang 
Propeta ng Diyos, ay nagtaguri sa kanya bilang impostor (nagpapanggap). 
Ang mga Kristiyano, sa kabilang panig, ay nagturingsa kanya bilang anak ng 
Diyos at sumamba sa kanya bilang gayon. Ang Islam ay nagtuturing kay 
Hesus bilang isa sa mga dakilang Propeta ng Diyos at nagbibigay galang sa 
kanya ng katulad ng paggalang kay Abraham, Moses at Muhammad. Ito ay 
naaangkop sa punto ng Islamik na pananaw nang pagiging isa ng Diyos, nang 
pagiging isa ng maka-Diyos na patnubay, at ang magkaka-ugnay na bahagi 
ng magkakasunod na pahayag ng mga sugo ng Diyos. Ang pinakabuod ng 
Islam, na walang iba kundi ang kusang pagtalima sa nais ng Diyos, ay 
ipinahayag kay Adan at siya rin ay nagpahayag nito sa kanyang mga angkan. 
Ang mga sumunod na rebelasyon na ibinigay kay Noe, Abraham, Moses, 
Hesus at panghuli kay Muhammad ay naaayon sa gayong pahayag at kapupu- 
nan sa ilang pagliliwanag upang mabigyang paliwanag ang kaugnayan ng Tao 
at Diyos, ng tao sa tao, ng tao sa kanyang kapaligiran, at ang mamuhay ng 
alinsunod sa mga tagubilin ng Diyos, Kaya nga't ang anumang pagkakasalu- 
ngatan sa gitna ng mga ipinahayag na relihiyon ay itinuturing ng Islam na mga 
kagagawan ng tao na isinanib sa ganitong relihiyon. Ang kinalalagyan ni 
Hesus sa tatlong dakilang relihiyon: Ang Hudaismo, Kristiyanismo at Islam 
ay di marapat na ibukod. 

Bagama't ang Koran ay di nagtatambad ng lahat ng naging pamumuhay 
ni Hesus, ito ay nagtatampok sa mga mahahalagang bahagi ng kanyang pag- 
silang, ng kanyang layunin, ng pag-akyat niya sa langit, at naghatid ng pag- 
papasya sa kapaniwalaang Kristiyano tungkol sa kanya. 

SI MARIA 

Ang pagkakalahad ng Koran tungkol kay Hesus ay nagsimula sa pag- 
dadalangtao ng kanyang ina, si Maria. Ang asawa'ni Imran, na ina ni Maria 
ay sumumpa na ihahandog niya ang kanyang anak (Maria) tungo sa pagsisilbi 
sa Diyos sa templo. Si Zacarias, na sumusubaybay kay Maria, ay malimit na 
makakita ng pagkain sa kanya. Nang itanong niya kung saan nanggagaling ito, 
siya (Maria) ay sumagot na ito ay mula sa Diyos. Ang talata ng Koran ay nag- 
sasaysay: 

At nang ang asawa ni Imran ay nagsulit: "Aking Panginoon, ibinibigay 
ko sa Inyo ang banal kong pangako, na ihahandog ko sa inyo ang nasa hob 
ng aking sinapupunan. Mangyaring tanggapin Ninyo, sapagkat Kayo lamang 
ang Nakakarinig, ang Nakakaalam At nang siya ay magsilang sa kanya, siya 
ay nagturing: "Aking Panginoon, ako ay nagsilang ng isang babae... At 
pinangalanan ko siya ng Maria, at hinihingi ko ang Inyong pangangalaga sa 
kanya, at sa magiging anak niya laban sa isinumpang si sa tanas. Ang kanyang 
Panginoon ay tumanggap sa bata (Maria) ng may malaking biyaya, at sa 
Kanyang pangangalaga siya ay lumaki sa kabutihan, sa pagsubaybay ni 
Zacarias. KaUanma't si Zacarias ay tumutungo sa santuwaryo kung soon siya 
naroroon, ay natatagpuan niyang mayroong siyang pagkain. Siya ay nag- 
sabi: "O Maria, soon baga nanggagaling ang iyong pagkain?". Si Maria ay nag- 
sulit: "Ito ay mula sa Diyos". Katotohanang ang Diyos ay nagbibigay ng 
Kanyang biyaya sa Kanyang maibigan ng walang pasubali. (Koran 3: 35-37). 

ANG MAGANDANG BALITA NG PAGSILANG NI HESUS 

Nang si Maria ay naging ganap ng dalaga, ang Banal na Espiritu (ang 
Arkanghel Gabriel) ay nagpakita sa kanya sa anyo ng isang lalaki na naghatid 
sa kanya ng balita ng isang anak na lalaki. Matutunghayan natin ang mga 
sumusunod na pag-uusap ni Maria at ng mga anghel sa Koran: 

Nang ang mga anghel ay nagbadya: "O Maria!, ang Diyos ay naghahatid 
sa iyo ng magandang balita ng Kanyang Salita, na ang pangalan ay Mesiyas, 
si Hesus, ang anak ni Maria, na may mataas na karangalan sa sanlibutang ito 
at sa KabUang Buhay, at isa sa mga ibinilang na malapit sa Diyos. Siya ay 
mangungusap sa sangkatauhan mula sa kanyang duyan, at sa kanyang pag- 
laki, at siya ay lalagi ng matuwid". Si Maria ay nagturing: "O Panginoon ko!, 
paano mangyayaring ako'y magkaroon ng anak gayong sinuman ay di pa 
sumiping sa akin?" Siya (ang Diyos) ay nagsulit: "Mangyari nga!" Ang Diyos 
ay lumilikha ng anumang Kanyang maibigan. Kung Siya ay mag-utos sa isang 
bagay, Siya'y magbabadya lamang: "Mangyari nga!", at mangyayari nga. 
(Koran 3: 45-47). 

Ipinagdalangtao ni Maria ang bata ng mahimala at pumaroon siya sa 
malayong lugar habang hinihintay niya ang araw ng kanyang pagsisilang. Sa 
kapitulo ng Koran na may pamagat na "Maria", ito ay nagsasaysay sa atin 
kung ano ang dinanas ni Maria at kung ano ang ipinangusap ng mga Hudyo 
ng dalhin niya ang bata sa kanilang lugar: 

At ipinagdalangtao ni Maria siya at sila'y pumaroon sa malayong lugar. 
At ang sakit ng pagsisilang ay naghatid sa kanya sa paanan ng puno ng pal- 
mera. Si Maria ay nagturing: Mabuti pang pumanaw na ako bago nangyari ito 

at sana'y isa akong bagay na nawala at lumipas. Di naglaon ay mayroong 
isang nangusap sa kanyang paanan na nagsasabi: Huwag malumbay! Ang 
iyong Panginoon ay naglagay ng isang batis sa iyong paanan, at iyong 
yugyugin ang punong palmera sa iyong harapan at mangahuhulog ang hinog 
at sariwang bunga (dates), at ikaw'y kumain at uminomatmaging masigla. At 
kung makatagpo ka ng sinuman, ikaw ay magsulit: "Gumawa ako ng banal na 
pangako sa Pinakamaawain at di makapangungusap sa sinumang too sa araw 
na ito". At sumunod doon ay dinala niya ang sanggol na kanyang kilik sa 
kanyang pamayanan; at sila'y nagbadya: "O Maria ikaw ay dumatmg na may 
dalang sanggol! O kapatid ni Aaron, ang iyong arm ay di tampalasang tao ni 
ang iyong ina ay maruming babae!" At si Maria ay tumuro sa sanggol; ngunit 
sila ay nagwika: u Paano kami makapangungusap sa isang sanggol na nasa 
duyan pa, isang batang paslit?" At ang sanggol ay nangusap: Tunay, ako ang 
tagapaglingkod ng Diyos; ang Diyos ay naggawad sa akin ng Kasulatan at 
nagsugo sa akin bilang Propeta. Gayon din naman ay biniyayaan Niya ako 
saan man ako pumaroon t at pinag-utusan niya ako upang manalangin sa 
Kanya at maglimos sa kawanggawa habang ako'y nabubuhay, atginawa Niya 
akong maging masunurin sa aking ina at di Niya ako pinahintulutan na ma- 
ging palalo o maging tampalasan. Sumaakin nawa ang kapayapaan sa araw ng 
aking pagsilang, sa araw ng aking pagpanaw at sa araw na ako'y muling 
bubuhayin! (Koran 19: 22-33), 

HINDI (SIYA) ANAK NG DIYOS 

Sa gayong ding kapitulo na sumunod sa mga nabanggit sa itaas na sinipi 
sa Koran, ang Diyos ay tumiyak kay Muhammad at sa buong sangkatauhan 
na ang mga nabanggit sa itaas ay siyang 4 katotohanan' kay Hesus bagama't 
ang mga Kristiyano ay maaaring di maniwala rito. Si Hesus ay hindi anak ng 
Diyos. Siya, na lantad na ganap, ay anak ni Maria. Ang mga talata ay nag- 
pa tuloy: 

Siya si Hesus, ang anak ni Maria, ito ang salita ng katotohanan tungkol 
sa kanilang pinagdududahan. Hindi isang katumpakan sa Kataasan ng Diyos 
na magkaroon Siya ng anak. Purihin Siya! Kung Siya'y mag-utos ng isang 
bagay, Siya'y magwiwika lamang, 'Mangyari nga\ at ito'y magaganap. 
(Koran 19: 34-35), 

Pagkatapos ng ganitong matimyas na pangungusap tungkol sa kalikasan 
ni Hesus, ang Diyos ay nagtagubilin kay Muhammad na manawagan sa lahat 
ng mga Kristiyano tungo sa isang makatarungang ugnayan: ang sumamba sa 
iisang Diyos: 

Katotohanang ang Diyos ang aking Panginoon, at inyong Panginoon, 
kayat paglingkuran Siya. Ito ang matuwid na landas. (Koran 19: 36). 

Ang pagtatakwil sa ideya na ang Diyos ay nagkaroon ng anak ay iniuiat 
sa hulihan ng gayon ding kapitulo ng may higit na matibay na pananalita: 

At si lay nagsisipagbadya: 'Ang Pinakamahabagin ay nag-angkin sa 
Kanyang sarili ng anak Katotohanang kayo'y nagbabadya ng nakasusuklam 
na bagay. Sa gayon, ang mga kalangitan ay mawawarak, at ang kalupaan ay 
mabibiyak at ang mga bundok ay nagsisiguho dahilan sa sila'y nagtuturing ng 
anak sa Pinakamahabagin. Tunay ngang di marapat sa Kataasan ng Diyos, 
ang Pinakamahabagin na Siya ay mag-angkin ng anak, Walang sinumang 
narito sa mga kalangitan at kalupaan ang dumatal na di alipin ng 
Pinakamahabagin. (Koran 19: 88-93). 

Ang Koran ay kumikilala sa katotohanan na si Hesus ay walang ama 
ngunit hindi ito nangangahulugan na siya ay anak ng Diyos o Diyos sa 
kanyang sarili. Sa ganitong pamantayan, di ba si Adan ay higit na karapat- 
dapat na maging anak ng Diyos sapagkat siya ay walang ama o ina . Dahil dito 
ang Koran ay nag-aanyaya ng ating pansin sa mahimalang pagkalikha nila sa 
mga sumusunod na talata: 

Katotohanang ang kahalintulad ni Hesus, sa paningin ng Diyos, ay ang 
wangisniAdan. Nilikha Niya siya mula saalabok, at Siya y nagturing: "Mang- 
yari nga. r \ at siyay nalikha. (Koran 3: 59). 

Ang Koran ay nagtatakwil sa konsepto ng Trinidad (o tatlo sa pagkaper- 
sona) kung paano ito matibay na nagtatakwil sa pagiging anak (ng Diyos) ni 
Hesus. Ito ay sa dahilang ang Diyos ay Iisa. Ito ang pinakabuod ng lahat ng 
monoteistikong rebelasyon . Ang tatlo, sa katwiran at payak na pagtutuos, 
ay di isa. Ang Koran ay nagpapahayag sa mga Kristiyano sa mga sumusunod 
na talata mula sa kapitulong may pamagat na 44 Ang Kababaihan". 

O angkan ng Kasulatan! Huwag magmalabis sa inyong relihiyon o mag- 
turing ng anuman sa Diyos liban sa Katotohanan. Ang Mesiyas, si Hesus na 
anak ni Maria, ay isa lamang sugo ng Diyos, at Kanyang Salita na ipinarating 
kay Maria, at espiritu mula sa Kanya. Kaya y t sumampalataya sa Diyos at sa 
Kanyang mga sugo, at huwag magbadya ng "Trinidad". Mangagtimpi, ito'y 
makabubuti sa inyof Ang kapurihan ay Kanya. Higit Siyang Mataas sa lahat 
(upang) magkaroon ng anak. Siya ang nag-aangkin ng lahat ng mga kalangi- 
tan at kalupaan. At ang Diyos ay sapat ng Tagapagtanggol. 

Ang Mesiyas ay di makasusttway na paglingkuran ang Diyos, gayon din 
ang mga anghel na malapit sa Kanya. Sinumang sumuway upang paglingku- 

ran Siya, at maging palalo, katotohanang sila'y ihaharap sa Kanya upang 
magsulit. 

At sa mga sumasampalataya, at nagsisigawa ng matuwid, ay bibiyayaan 
Niya sila ng karampatang gantimpala y at higitpa Niyang bibigyan ng Kanyang 
biyaya; at sa mga sumusuway at mga palalo, ay parurusahan Niya sila ng 
masaklap na parusa; at sila'y di makasusumpong maliban sa Diyos, ng 
makapangangalagang kaibigan o kawaksi. (Koran 4: 171-173). 

Ang talata ay nagpatuloy upang hikayatin ang pansin ng mga tao, ng 
lahat ng mga tao, sa katibayan na ipinarating ni Muhammad. Batid ng Diyos 
na ang mga tao ay malimit na nakahahabi ng mga turol na ideya at paniniwala 
na nagtataglay, sa karamihan ng iba pang bagay, ng mga kamalian at pag- 
papakahulugan ng mga nangaunang henerasyon. Wala silang kaparaanan 
upang mapag-alaman ang kanilang mga kalisyaan sa kanilang sariii. Kaya 
nga't ang Diyos ay naghatid ng Koran bilang katibayan sa mga gayong tao. 
Ang Diyos ay nagbadya: 

O sangkatauhan! Katotohanang dumatal sa inyo ang lantad na katibayan 
mula sa inyong Panginoon, sapagkat ipinanaog Namin sa inyo ang nag- 
liliwanag na Tanglaw. At sa mga sumasampalataya sa Diyos at nanangan sa 
Kanya , katotohanang sila'y tatanggapin ng Habag at Biyaya mula sa Kanya, 
at papatnubayan Niya sila sa matuwid na landas patungo sa Kanya. ( Koran 4: 
174-175). 

Ang pagtatakwil ng pagka-diyos ni Hesus (at sa gayong bagay, ng 
pagka-diyos ni Maria) ay inilahad sa Koran bilang isang paksa ng pag-uusap 
sa Araw ng Paghuhukom ng Makapangyarihang Diyos at ni Hesus. Ang lahat 
ng mga sugo at mga bansa ay titipunin sa harapan ng Diyos at Siya ay mag- 
tatanong sa mga sugo kung papaano silang tinanggap ng kanilang pamayanan 
at kung ano ang kanilang sinabi sa kanila (mga sugo) . Ang isa sa mga tatanu- 
ngin ay si Hesus: 

Nang ang Diyos ay mangusap: f O Hesus na anak ni Maria!, ipinahayag 
mo ba sa sangkatauhan: "Sambahin ninyo ako at ang aking ina bilang diyos 
na kahati ng Diyos?" Si Hesus ay nagsulit: "Ang Kapurihan ay sa Inyo! Hindi 
marapat na ako'y magsalita sa mga bagay na wala akong karapatan. Kung 
sinabi ko ang bagay na ito , Kayo ang nakakaalam. Batid Ninyo ang nasa 
aking isipan at di ko mapag-aalaman ang nasa Inyong isipan, katotohanang 
Kayo ang Nakakaalam ng mga bagay na nalilingid". 

Ipinagbadya ko lamang sa kanila ang mga bagay na ipinatutupad Ninyo 
sa akin, na magturing: "Sambahin ang Diyos, ang Panginoon ko at Pangi- 
noon ninyo. At ako ang saksi sa karamihan nila sa panahong ako'y kanilang 

kasama-sama, at nang ako'y Inyong itaas sa Inyo, Kayo ang Tagapagmasid 
sa kanila. Kayo ang saksi sa lahat ng bagay *\ 

"Kung sila'y Inyong parusahan, sila'y Inyong mga alipin, at kung sila'y 
Inyong patawarin. Kayo ang Pinakamakapangyarihan, ang Nakakoalam". 

At ang Diyos ay nagbadya: "Ito ang araw na ang matatapat ay 
makikinabang sa pagsasabi ng katotohanan, sapagkat sasakanila ang mga 
Hardin na sa kabila noon ay may mga bads na nagsisidaloy, ang kanilang 
walang hanggang pananahanan, na ang Diyos sa kanila ay may kasiyahang 
lubos, gayon din sila sa Diyos. Ito ang dakilang tagumpay". (Koran 5: 116- 
119). 

ANG MISYON NI HESUS 

Ngayon ay maitatanong: Kung ang Koran ay nagtatakwil sa Trinidad at 
pagka-diyos anak ni Hesus, ano ang tunay na misyon ni Hesus ay on sa 
Koran? 

St Hesus ay isa lamang sa sagka sa mahabang kawil ng mga propeta at 
sugo na isinugo ng Diyos sa iba't ibang lipunan at mga bahsa kailanma't sila'y 
nangangailangan ng patnubay o nalilihis sa mga aral ng Diyos. Si Hesus ay 
tanging inihanda ng Diyos upang isugo sa mga Hudyo na Iumilihis sa mga aral 
ni Moses at ng iba pang sugo. At sapagkat siya ay mahimalang sinubaybayan 
ng Diyos sa sinapupunan (ni Maria), sa kanyang pagsilang at paglaki, siya rin 
ay pinatnubayan ng Diyos ng maraming himala upang mapatibayan na siya 
ay sugo mula sa Diyos. Magkagayunman, ang karamihan sa mga hudyo ay 
nagtatakwil sa kanyang pangangaral. Ang Koran ay naglalahad sa atin ng 
tungkol sa misyon ni Hesus sa mga sumusunod na talata na siyang pag- 
papatuloy ng mga talata na sinipi natin sa una na nagsasaad ng magandang 
balita na ipinarating kay Maria: 

At tuturuan Niya siya (Hesus) ng Kasulatan at Karunungan at ng Torah 
(Lumang Tipan) at Injil (Bagong Tipan). At gagawin Niya siyang sugo sa 
angkan ng Israel na magsasabi: " Katotohanang ako'y pumarito sa inyo na 
may dalang tanda mula sa inyong Panginoon. Katotohanan na ako'y gagawa 
ng tulad ng ibon mula sa putik f at aking hihingahan yaon, at magiging ibon sa 
pamamagitan ng Diyos. At pagagalingin ko ang mga isinilang na bulag, at 
mga ketongin, at bubuhayin ko ang patay, sa pamamagitan ng Diyos. Atipag- 
babadya ko sa inyo ang mga bagay na inyong kinakain at anumang inimpok 
ninyo sa inyong tahanan. Katotohanang ito y isang tanda sa inyo kung kayo'y 
mga mananampalataya. At pumarito ako sa inyo upang magpatotoo ng Batas 
(Lumang Tipan) na una sa akin, at upang gawin kong marapat sa inyo ang 
mga bagay na ipinagbawal sa inyo noong una. Pumarito ako sa inyo na may 



dalang tanda mula sa inyong Panginoon, kaya't maging may pagkatakot sa 
Diyos; at ako'y inyong sundin. Katotohanang ang Diyos ang aking Pangi- 
noon at inyong Panginoon; kaya f t paglingkuran Siya. Ito ang matuwid na 
landas". (Koran 3: 48-51). 

Sa iba pang talata ng Koran, si Hesus ay nagpapatotoo sa pagiging ganap 
ng Torah (Lumang Tipan) na ipinahayag kay Moses at naghatid din siya ng 
masayang balita ng pagdatal ng pangwakas na sugo na susunod sa kanya. Ito 
ay maliwanag na isinasaysay sa mga sumusunod na talata: 

At nang si Hesus na anak ni Maria ay nagturing: lv O angkan ng Israel!, 
katotohanang ako ang Sugo ng Diyos sa inyo, na nagpapatotoo sa Torah 
(Lumang Tipan) na una pa sa akin, at nagbibigay sa inyo ng magandang 
balita ng isang sugo na susunod sa akin'na ang pangalan ay tatawaging 'ang 
ipinagkakapuri . " (ang may salungguhit na salita ay ang salin ng Ahmad, na 
siyang pangalan ng Propetang si Muhammad). (Koran 61: 6). 

Ang sugo na binabanggit ni Hesus na magbibigay ng masayang balita ay 
binabanggit din sa Bibliya ng Luma at Bagong Tipan . Ang Lumang Tipan ay 
nagtataglay ng maraming propesiya na naaangkop lamang sa Propetang si 
Muhammad. Sinipi ko lamang ang isa sa mga propesiya na tanging 
naaangkop sa, Propetang si Muhammad at wala ng iba. Ang propesiyang ito 
na ipinahayag kay Moses ay nagsasabi na ang Diyos ay magsusugo mula sa 
mga 'kapatid' ng mga Israelitas, isang propeta na katulad ni Moses na magi- 
ging tagapagtatag, pinuno, at isang huwaran ng pamayanan ng mga mananam- 
palataya. Matutunghayan natin ito sa Deutronomio; Kapitulo 18: 

"At hihirangin Ko para sa kanila ang isang propeta na katulad mo 
(Moses) mula sa karamihan ng kanilang 'kapatid'; at ilalagay Ko ang Aking 
Salita sa kanyang bibig t at siyay magpapahayafe sa kanila ng lahat ng Aking 
ipag-utos sa kanya. At sinumang hindi duminig ng Aking Salita na kanyang 
ipahahayag sa Aking pangalan, ay pananagutin ko sa Akin". (Deut. 18: 18- 
19). 

Ang sinuman na nakababatid sa naging pamumuhay ng Propetang si 
Muhammad, ay madaling makakikilala na walang sinuman ang naaangkop sa 
mga talatang yaon ng higit pa sa Propetang si Muhammad. Ang Propetang si 
Muhammad, at hindi si Hesus, ang siyang katulad ni Moses na ipinanganak 
mula sa pangkaraniwang magulang, siyay nag-asawa, siya'y nagtatag ng 
ulirang pamayanan, nagpatupad ng dakilang batas at pumanaw sa likas na 
kamatayan. 

Ang masusing pag-aaral ng Bagong Tipan ay nagpapakita na ang pro- 
petang ito (Muhammad) ay binabanggit din ni Hesus sa Juan 14: 16-17:. 



- 11 - 



"At ako'y dadalangin sa Ama y at kayo'y bibigyan Niya ng ibang Mang- 
aaliw, upang siya'y sumainyo magpakailanman, samakatuwid baga'y ang 
Espiritu ng Katotohanan, 

Sa huli, sa higit na turol na paglalarawan ni Juan ng Espiritu ng 
Katotohanan at ang kanyang gagampanan, matutunghayan natin ito sa Juan 
16:13-14: 

Gayon may kung siya, ang Espiritu ng Katotohanan ay dumating ay 
papatnubayan niya kayo sa buong katotohanan: sapagkat hindi sty a mag- 
sasalita ng mula sa kanyang sarili; kundi ang anumang bagay na kanyang 
marinig, ang mga ito ay kanyang sasalitain: at kanyang ipahahayag sa inyo 
ang mga bagay na magsisidating. Luluwalhatiin niya ako. . . 

Ang mga salita ng propesiya ay hindi nagbibigay katuwiran sa konklus- 
yon o pag-aakala na kalimitang ini-uukol sa propesiyang ito, na ito ay 
naaangkop sa Espiritu Santo. Ang paliwanag sa Espiritu Santo ay 
sinasalangsang ng naunang talata sa Juan na nagsasabi: 

Gayon may sinasalita ko sa inyo ang katotohanan: Nararapat sa inyo na 
ako'y yumaon; sapagkat kung hindi ako yayaon, ang Mang-aaliw ay hindi 
paparito sa inyo, . . (Juan 16: 7). 

Maliwanag na binabanggit sa Bibliya na ang Espiritu Santo ay lagi nang 
dumadalaw sa mga tao bago pa dumating si Hesus at sa panahon ng kanyang 
pamumuhay. Si Juan ay natigib ng Espiritu Santo bago pa siya isilang at si 
Hesus na rin ay nakatanggap ng Espiritu Santo sa anyo ng isang kalapati. 

Ang mga katangian ng Mang-aaliw na ito, na nanggaiing na rin mula sa 
propesiya ay ang mga sumusunod: 

1. Siya'y hindi paparito hangga t hindi yumayaon si Hesus. 

2. Siya'y mananahan sa mga sumasampalataya sa habang panahon. 

3. Luluwalhatian niya si Hesus. 

4. Siya'y magpapahayag ng anumang kanyang marinig sa Diyos. 

Ang ganitong mga katangian ay naaangkop lamang sa Propetang si 
Muhammad, na ipinakikita ng mga sumusunod na maigsing puna: 

1 . Ang Propetang si Muhammad lamang ang tanging sugo na sumunod 
kay Hesus. May anim na dantaon ang pagitan nilang dalawa. Ang misyon ni 
Hesus ay limitado lamang sa "mga nangawalang tupa ng angkan ng Israel", 
ngunit pangsantinakpan ang mensahe ni Muhammad. Ito ay nagpapaliwanag 
sa pangalawang katangian. 

2. Tanging ang mensahe lamang ng Propetang si Muhammad ang 
ninais ng Diyos na maging pangsantinakpan at di magwawakas na mensahe. 
ito ay naaayon sa pangungusap na ang Mang-aaliw ay mananatili sa mga 
sumasampalataya . 

3. Wala ng iba pang propeta ang lumuwalhati kay Hesus ng higit pa sa 
ginawa ng Propetang si Muhammad. Ang mga Hudyo ay nagtaguri sa kanya 
bilang isang impostor (nagpapanggap) at kanilang pinaratangan ang kanyang 
ina ng imoralidad. Nagtangka sila na ipako siya sa krus. Ang Propetang si 
Muhammad ay nagturing kay Hesus bilang isang dakilang propeta at "Salita 
ng Diyos". Ang Koran ay nag-ukol sa kanya ng mga himala na hindi 
binabanggit sa Bibliya. Si Maria ay itinuturing na pinakamalinis na babae (sa 
kapurihan) at pinakamainam sa lahat ng babae sa paraiso. Samakatuwid, si 
Muhammad ay tunay na lumuwalhati kay Hesus. 

4. Ang pang-apat na katangian ay maliwanag na nauukol din sa Pro- 
petang si Muhammad. Ang Koran ay ipinahayag sa Propetang si Muhammad 
sa pamamagitan ng Anghel na si Gabriel. Kung matapos na ang anghel sa 
pagsasaysay ng Koran, ang Propetang si Muhammad ay nagpapahayag nito 
sa kanyang mga kasamahan ng salita sa salita na kanyang narinig mula sa 
anghel na walang pagdaragdag, pagbabago o pagkalimot sa anumang bagay. 
Ang Koran ay naglalarawan din sa Propetang si Muhammad na nagsasabi: 
"Siya (Muhammad) ay hindi magsasalita ng kanyang sariling pag-aakala. 
Siya'y mangungusap ng anumang ipahayag mula sa Kanya". (Koran 53: 3-4). 
Kung ihahambing natin ito sa: "Hindi siya magsasalita ng mula sa kanyang 
sarili", makikita natin ang namumukod na pagkakatugma ng mga katangian 
ng Mang-aaliw at mga katangian ng Propetang si Muhammad. Ang mga ito 
at iba pang mga propesiya sa Luma at Bagong Tipan ay nagsihula sa 
maliwanag na pananalita ng pagdatal ng Propetang si Muhammad na itinak- 
wil ng mga Hudyo at Kristiyano ng batay lamang sa maling pagkaunawa at 
pagiging di makatarungan kaysa sa batayan ng masusing pag-aaral ng Bib- 
liya, ng Koran at ng mga makabagong tuklas sa larangan ng pag-aaral sa 
paghahambing ng relihiyon. 

SI HESUS AY INI-AKYAT SA LANGIT 

Ito ay nakalulungkot na katotohanan ng kasaysayan na marami ang 
hindi sumunod sa "tuwid na landas" na siyang panawagan ni Hesus sa kanyang 
pamayanan. Ang ilan niyang mga disipulo ay tumalima sa kanya at binigyang 
damdamin ng Diyos upang panigan siya. Hindi lamang ito, kundi gayon din 
naman ang mga di sumasampalataya ay nagpakana na siya'y patayin (katulad 
din ng kanilang ginawa kay Muhammad pagkaraan ng anim na dantaon), 

subalit ang Diyos ay may higit na mainam na balak para sa kanya at sa 
kanyang tagasunod sa mga sumusunod na talata na matutunghayan natin sa 
Koran: 

At nang mapagtanto ni Hesus ang kanilang di pananahg, siya ay nagtu- 
ring: "Sino kaya baga ang makakatuwang ko sa lay on sa Diyos?" Ang kanyang 
mga disipulo ay nagsulit: "Kami ang makakatuwang ng Diyos. Kami ay 
sumasampalataya sa Diyos, at buhay na saksi na kami ay tumatalima sa 
Kanya". 

"O aming Panginoon! Kami ay sumasampalataya sa Inyong ipinahayag 
at tumatalima kami sa Inyong sinugo. KamVy itala Ninyo sa mga sumasaksi sa 
katotohanan". 

Ang mga di sumasampalataya ay nagbalak ng masama at ang Diyos din 
ay nagbalak laban sa kanila: at ang Diyos ang mainam sa lahat ng nagbabalak. 

Nang ang Diyos ay magbadya: "O Hesus! Katotohanang kita f y Aking 
ipagsasama at i-aakyat sa Aking piling, at gagawin kitang malinis sa mga di 
sumasampalataya at gagawing Kong higit na mainam ang mga sumusunod sa 
iyo kaysa sa mga nagtatakwil ng pananampalataya hanggang sa Araw ng Pag- 
kabuhay. At sa Akin kayo'y muling magbabalik, at kayo'y Aking hahatulan 
sa mga bagay na di ninyo pinagkasunduan. " 

"At sa mga hindi sumasampalataya ay parurusahan Ko sila ng kasindak- 
sindak na kaparusahan sa sanlibutang ito at sa Kabilang Buhay; at sila'y 
waking makakatuwang". (Koran 3: 52-56). 

Sa ipinahihiwatig ng mga talata sa itaas, si Hesus ay ini-akyat sa langit 
bago siya mamatay . Samakatuwid, ayon sa Koran, siya ay di napako sa krus. 
Ito ay binalak ng mga kaaway ni Hesus na siya'y mamatay sa krus, subalit 
iniligtas siya ng Diyos at ibang tao ang napako sa krus. Ang ganitong pakana 
at mating pagpaparatang kay Maria ay itinuturing ng Koran na ilan sa mga 
kasamaan ng di mananampalatayang Hudyo. Ang lahat ng ito ay maliwanag 
sa mga sumusunod na talata: 

At sa kanilang di pananampalataya, atsa kanilang pagsasalita kay Maria 
ng malaking kalapastanganan, at sa kanilang pagsasabi: "Pinatay namin si 
Hesus na anak ni Maria, na sugo ng Diyos". Datapuwat hindi nila siya 
napatay o naipako sa krus ngunit napag-akala lamang nila ng gayon, at 
katotohanang ang di sumasang-ayon doon ay puspos ng kawalang katiyakan; 
at sila'y walang kaalaman doon bagkus ay mga haka-haka lamang, at 
katotohanang siya'y di nila napaslang. 

Sapagkat ini-akyat siya ng Diyos sa Kanyang piling; at ang Diyos ang 
Pinakamakapangyarihan, ang lubos na Maalam. 

Watang sinuman sa Angkanng Kasulatan ang maliliban na di mananalig 
sa kanya bago dumatal ang kanyang kamatayan, at siya ang magiging saksi 
laban sa kanila sa Araw ng Pagkabuhay. (Koran 4: 156-159). 

Sino kung gayon ang taong napako sa krus sa halip ni Hesus? Ang Koran 
ay di nagbigay paliwanag sa ganitong bagay o nagbigay kasagutan kaya sa 
ganitong tanong. Ang ibang tagapagpaliwanag ng Koran ay nagmungkahi ng 
ilang pangalan. Datapuwa't ang mga ho ay mga pansariling pag-aakala 
lamang at di pinatitibayan ng Koran o ng mga sawikain ng Propetang si 
Muhammad. 

Ito kung gayon ay nangangahulugan na si Hesus ay muling babalik sa 
Araw ng Paghuhukom. Muli, ang kanyang Pangalawang Pagparito ay hindi 
maliwanag na binabanggit sa Koran. Magkagayon man ang mga tagapag- 
paliwanag ng Koran ay nagpakahulugan sa huling talata na sinipi sa itaas: 
"Walang sinuman sa angkan ng Kasulatan ang maliliban na di mananalig sa 
kanya bago dumatal ang kanyang kamatayan, at siya ang magiging saksi 
laban sa kanila sa Araw ng Pagkabuhay", na nagpapahiwatig na si Hesus ay 
muling paparito at ang lahat ng mga Kristiyano at Hudyo ay mananalig sa 
kanya bago siya pumanaw. Ang ganitong pagpapakahulugan ay 
pinatitibayan ng mapananaligang sawikain ng Propetang si Muhammad. 

ANG MGA BAGAY NA DAP AT ISAALANG-ALANG 

Pagkatapos na matunghayan ang ganitong paglalahad, ang isang 
sumasampalatayang Kristiyano ay maaaring makapagsabi: "Ito ang mga 
Muslim na nagsasabi ng tungkol kay Hesus, na aming itinuturing na pagano 
o di mananampalataya". Subalit ang tampok ng pananaw na ipinahahayag ng 
Koran ay nangangailangan ng matiim na pagsasaalang-alang, kahit ng ilan sa 
karamihan ng mga may tunay na damdamin sa Diyos, pananampalataya, at 
kahit na nga ang Kristiyano sa kanilang sarili dahil sa mga sumusunod na 
katuwiran: 

1. Ang Koran ang siyang huling bersiyon ng rebelasyon ng Diyos, at 
ang sinasabi nito ang siyang sakdal na katotohanan. Ito ay maaaring walang 
gaanong kahulugan sa mga hindi naniniwala sa Koran bilang gayon. Mag- 
kagayunman, ang kasaysayan ng Koran, ang makabagong pagpuna sa 
kanyang teksto (pagkasulat) at pang-agham na pananaliksik ng nilalaman ng 
ganitong kasulatan ay hindi nag-iwan ng anumang pagdududa sa 
katotohanang tinataglay nito. Ang mga kalimitang pagpaparatang na ang 
Koran ay salita ni Muhammad, na sumipi ng kanyang kaalaman mula sa mga 

pang-Hudyo at pang-Kristiyanong kasulatan, ay ginagawa ng mga taong 
hindi nakababatid ng kasaysayan ng daigdig, ng Koran o ni Muhammad. Ang 
unang salin ng Bibliya sa Arabik ay iumitaw pagkaraan ng dalawang dantaon 
na matapos ni Muhammad angkanyang misyon. Tangi pa rito, kung idadag- 
dag natin ang kamangmangan ni Muhammad (na hindi nakababasa at 
nakasusulat) at ang kakapusan ng mga pangrelihiyong aklat sa alinmang wika 
sa labas ng mga simbahan at templo noong ika-anim na dantaon ay mapag- 
uunawa natin ang kahangalan ng ganitong pagpaparatang. 

2. Ang iisa at pangsanlibutang pahayag ng Diyos ay nangangailangan 
na ang iahat ng mga tao ay tumanggap sa lahat ng mga sugo ng Diyos. Ang 
pagtatakwil sa isa ay kasinghulugan na rin ng pagtatakwil sa lahat. Ang mga 
Hudyo ay nagtatakwil sa misyon ni Hcsus at misyon ni Muhammad; ang mga 
Kristiyano ay nagtatakwil sa misyon ni Muhammad; datapuwa't ang mga 
Muslim ay tumatanggap sa kanilang lahat, ngunit nagtatakwil ng di wastong 
pagpapakahulugan ng kasaysayan at makataong elemento sa ganitong mis- 
yon. 

3. Dahilan sa Koran, ang mga Muslim ay nagmamahai at gumagaiang 
kay Hesus ng kagaya ng pagmamahal at paggalang nila kay Muhammad. 
Bukod pa rito, ang Koran ay nag-ulat ng ilang himala ni Hesus na hindi 
binabanggit sa Bagong Tipan sa ngayon. Halimbawa, upang banggitin ang 
ilan; ang Koran ay naglalahad sa atin na si Hesus ay nagsalita ng siya'y 
sanggol pa at nakapagtuturingsiya kung ano ang kinakain at iniimpok ng mga 
tao sa kani-kanilang mga tahanan. 

4. Isang pangkaraniwan ng kaalaman na ang pagka-Diyos ni Hesus ay 
ini-utos lamang ni Santo Pablo at ng kanyang tagasunod at itinatag sa mga 
patay na katawan ng milyong Kristiyano sa habang panahon ng kasaysayan 
na sumalansang sa kinikilalang pagpuna ni Castillo na "Hindi makatuwiran 
na sunugin ang tao upang patunayan ang isang doktrina". 

5. Ang pagpili sa apat na ebanghelyo sa ngayon ay ipinatupad sa 
pulong na idinaos sa Nicea noong taong 325 A.D. sa ilalim ng pagtataguyod 
ng paganong si Emperador Konstantino dahilan sa pulitikal na layunin. Sa 
madaling salita, daan-daang ebanghelyo at pangrelihiyong kasulatan ang 
itinuturing na Apocrypha, alalaong baga'y ang mga aklat na di mapapanali- 
gan ang nilalaman. Ang ilan sa mga aklat na ito ay sinulat ng mga disipulo ni 
Hesus. Kung ang mga ito ay di mapapanaligan ng higit pa sa apat na ebang- 
helyo, humigit kumulang ito ay katumbas lamang. Ang ilan sa mga ito ay 
matutunghayan pa sa ngayon katulad ng 'Gospel of Barnabas' at ang 
'Shepherd of Hermas' na umaayon sa Koran. 

6. Ang konsepto ng pagiging Isa at pagiging tao ni Hesus ay hindi 
lamang kinikilala ng mga Muslim kundi gayon din ng mga Hudyo at ng ilang 
nanga-unang pangkat ng Kristiyano katulad ng Ebionites, ng Basilidians, ng 
Capocratians at ng Hypisistarians, upang banggitin lamang ang ilang sekta. 
Ang Arians, ang Paulicians at Goths ay tumanggap din kay Hesus bilang 
propeta ng Diyos. Maging sa makabagong panahon sa ngayon, may mga sim- 
bahan sa Asya at Aprika, ang Unitarian Church, at ang Saksi ni Jehova na 
hindi sumasamba kay Hesus bilang Diyos. 

7. Ang higit na matiim na pag-aaral ng Bibliya ay nagpapakita na ito 
ay nagtataglay ng malaking bahagi ng mga idinadagdag na hindi binanggit ni 
Hesus maging ng mga tagasulat ng apat na ebanghelyo. Ang simbahan, ayon 
na rin kay Heinz Zahernt ay "naglagay ng mga salita sa bibig ni Hesus na 
kailanman ay di niya binanggit at nag-akibat sa kanya ng mga gawa na kailan 
man ay di niya ginanap". Ang mga ganitong pagpapasya ang kinalabasan ng 
ilang miyembro ng simbahan. Magkagayunman, ito ay pinanatiling lihim at 
iaan lamang sa mga bihasa. Ang isa sa mga nagpatunay ay si Rudolf Augus- 
tein na karamihan sa mga itinuturo ng simbahan tungkol kay Hesus ay 
walang batayan ayon sa kanyang aklat na 'Jesus, Son of Man' (Si Hesus, 
Anak ng Tao) na nalathala sa Alemanya noong 1972 at isinalin sa Ingles 
noong 1977. 

8. Ang suliranin sa Kristiyanismo sa ngayon ay ang pagkatao ni Hesus 
na ganap na di nauunawaan. Ang kalikasan ni Hesus, ang kanyang misyon, 
ang kanyang hinihinuhang kamatayan at pagkabuhay, ay hinamon ng lahat 
ng mga pag-aaral sa ganitong larangan. Isa sa mga ito ay ang aklat na may 
pamagat na The Myth of God Incarnate' (Ang Alamat ng Diyos na Nag- 
katawang Tao) at sinulat ng pitong pantas ng relihiyon sa Inglaterra. Ang 
kanilang naging pasya ay nagpahayag na si Hesus ay "isang taong pinagtibay 
ng Diyos, tungo sa isang tanging pagganap na nasasakop ng maka-Diyos na 
layunin, at . . . ang huling papanaw sa kanya bilang Diyos na nagkatawang tao 
... ay isang maalamat o makamakatang paraan ng pagpapahayag ng kanyang 
kahalagahan sa atin". Ang mahusay na si George Carey ay nakapagsabi sa 
kanyang pagtatangka na mapasubalian ang mga natuklasan ng mga mag- 
aaral ng relihiyon na malibang tanggapin ng tao si Hesus bilang Diyos na 
Nagkatawang Tao, ang sinuman ay di makapagpapaliwanag ng katampukan 
noon sa mga tao. Ito kung gayon ay isang tiyak na mahinang argumento 
sapagkat ang lahat ng mga dakilang propetang tulad ni Abraham, Moses, at 
Muhammad ay nagkaroon ng lahat ng kagulat-gulat na pagiging tampok sa 
mga tao at sinuman sa kanila ay di nagpahayag na siya ay Diyos o anak ng 
Diyos. 

9. Ang konsepto ng Trinidad sa katunayan ay hindi matutunghayan 
maging sa pangkasalukuyang Bibliya sa ngayon. Mayroong mga pangu- 
ngusap na sumasalansang doon kagaya ng 'Ang Panginoon nating Diyos, Ang 
Panginoon ay iisa' (Marcos 12: 29) at marami pang iba. 

10. Dito'y kasiya-siya na mabanggit na si Hesus kailan man ay hindi 
nagpahayag ng kanyang pagka-Diyos maging sa pangkasalukuyang teksto ng 
Bibliya. Ang parirala na " Anak ng Diyos" ay hindi masasabi na nanggaling 
kay Hesus na rin. Si Hasting sa kanyang "Ang Diksiyonaryo ng Bibliya" ay 
nagsabi: "Kung tunay ngang ginamit yaon ni Hesus para sa kanyang sarili ay 
di mapapanaligan". Sa aking pagbabasa ng Bibliya, ay natagpuan ko lamang 
ang dalawang pangyayari sa Juan, Kapitulo 5 at 11 na ginamit ni Hesus ang 
"Anak ng Diyos" upang ipakahulugan sa kanyang sdarili. Ang iba pang pang- 
yayari ay ginamit ng iba, at maging yaon ay lubhang limitado. Magkagayon 
man, na kahit na nga ang pamagat na "Anak ng Diyos" ay ginamit ni Hesus 
sa kanyang sarili, ang mga sumusunod na mga bagay-bagay ay marapat na 
isaalang-alang: 

a) Kagaya na nga ng sinabi ng isang pantas ng Bibliya, "Ang Semitic na 
paggamit ay hindi kailanman nagpapahintulot ng literal na pakahulugan 
kahit na nga ang ganoong parirala ay maipakakahulugan ng literal sa Hel- 
lenistic na mundo ng mga tagasunod ni Hesus (ito'y tumatalakay sa wikang 
Semitic sa paghahambing sa wikang Hellenistic). 

b) Ang Bagong Tipan sa wikang Griyego ay gumamit sa salitang 
"anak" ng "pias" at "paida", na nangangahulugan ng *tagapaglingkod\ o 
"anak sa kaisipan bilang tagapaglingkod, ay isinalin na "anak" kung 
tumutukoy kay Hesus at "tagapaglingkod" kung tumutukoy sa iba sa ilang 
salin ng Bibliya (Mufassis, d. 15). 

k) Ang pamagat na "Anak ng Tao" na siyang pansariling tawag ni 
Hesus ay binanggit ng 81 ulit sa Bagong Tipan sa pinakamaliwanag na pag- 
lalarawan at pagbibigay diin ni Hesus ng kanyang pagiging tao. Ang di 
kumukupas na pagpapakahulugan na ibinigay sa ganitong pamagat ay dahi- 
lan sa ito'y ginamit upang bigyang diin ang "taong bahagi" ni Hesus. Ngayon , 
ang tanong na magmumula na rin doon ay ito: Ang mga Kristiyano kaya sa 
pana-panahon ay nagbigay diin sa ganitong katauhan ni Hesus? 

ANG PAPA AY SUMASALUNGAT SA BIBLIYA 

A.ng tradisyonal na paglalahad ng Bibliya sa pagkapako ni Hesus sa krus 
ay yaong siya'y hinuli at pinarusahan sa krus sa pag-uutos at pakana ng 
punong pari at mga Hudyong nakatatanda. Ang ganitong paglalahad ay 
itinatwa noong 1960 ng may pinakamataas na kapamahalaan sa Kristiyano 

Katoliko, ang Papa. Siya ay nagpalabas ng kalatas na nagsasabi na ang mga 
Hudyo ay walang kinalaman sa pagkapako ni Hesus sa krus. fto ay tiyakang 
sumasalungat sa inilalahad ng Bibliya. Maaaring masabi mo: Ito ay isang 
pulitikal na pag-uutos. Ito ay umaalinsunod sa mga sinasabi ng mga Muslim: 
ang simbahan ay nagsagawa ng maraming mga elemento sa Kristiyanismo at 
nahikayat ng maraming mga bagay-bagay na gumawa ng kanyang pananaw 
sa Kristiyano hindi lamang ng pagiging pabago-bago, kundi sa kalakhan, ay 
sumasalungat sa mga unang anyo ng Kristiyanismo. 

ANG RELIHIYON LABAN SA AGHAM 

Ang pangrelihiyong pananaw tungkol sa Diyos sa Bibliya, at ang kaug- 
nayan ng Tao sa Diyos na inilalarawan ng simbahan ay humatak sa mga tao 
sa masaklap na pamimili: ang agham o Diyos. Ang karamihan sa mga 
nakapag-aral na tao ay dumating sa pagpapasya na ang sinuman ay di maaa- 
ring maging siyentipiko o edukadong tao at maging Kristiyano. Kay a nga't 
marami sa mga pilosopo, siyentipiko at ang karamihan ng tao ay nawalan na 
ng pag-asa upang mapagkasundo ang relihiyon at agham. 

Di nagtagal, ang ganitong nakalulungkot na pagkaunawa ay naging 
pangkalahatan upang isama ang bawat relihiyong bunga ng impluwensiya ng 
kanlurantng kabihasnan na karamihan ay Kristiyano. Ang buong paksa sa- 
nang ito ay hindi lilitaw bilang pangunahin kung ang mga aral ni Hesus ay di 
Sana binago o binigyang sira. Sapagkat ito, ayon sa mga pananaw ng Islam sa 
ganitong bagay ay walang anumang pagkakahidwa sa gitna ng relihiyon at 
agham. Ang mga pang-agham na katotohanan ay isa lamang na pinag- 
bubuhatan ng ating kaalaman sa Diyos. Ang iba pang pinagbubuhatan ay 
rebelasyon na gaya ng nilalaman ng orihinal na mga aral ni Hesus sa 
pangkasalukuyang teksto ng Koran. Ang relihiyon at wastong pang-agham 
na karunungan ay kapwa galing sa magkatulad na pinagmumulan: ang Diyos. 
Hindi Siya maaaring sumalungat sa Kanyang sarili. 

Kaya nga't ang mga konsepto na tulad ng Trinidad, ang Anak ng Diyos, 
ang Orihinal na Sala, ang Pagtubos sa Sala atbp. na siyang naging bunga ng 
pagbabago at mating pagkaunawa sa kasaysayan ng Kristiyanismo ay hindi 
lamang nagtulak sa tao upang lumayo sa Kristiyanismo bagkus ay sa iba pang 
relihiyon , kasama na ang Islam na hindi nakakaranas ng ganitong mga sulira- 
nin. Ito ay dahil sa katotohanan na maraming tao ang nagpapatagay na sapag- 
kat ang Islam ay isang relihiyon' (ang ganap na kahulugan ng kataga ay 
natatakdaan sa wikang kanluranin) ito ay katulad din ng Kristiyanismo. Iilan 
lamang sa mga tao ang mayroong pagnanais at kakayahan na matuklasan ang 
ganitong pag-aakala. 

MGA KATIBAYAN TUNGKOL SA PAGKAKALAHAD NG KORAN 

Ang ganitong matibay na pag-aakala ay isa sa mga dahilan ngpag-aatu- 
bili at pag-aalinlangan ng maraming tao upang tanggapin ang pananaw ng 
Koran kay Hesus. Ito'y sa kabila ng katotohanan na ang ganitong bagay ay 
pinatitibayan ng mga sumusunod: 

a) Ang unang kasaysayan ng Kristiyanismo na nagpatuloy sa tatlong 
dekada pagkatapos na maglaho si Hesus bilang isang sekta sa loob ng 
Hudaismo. 

b) Ang kinaugalian ng maraming sekta at pantas na Kristiyano sa 
buong panahon ng kasaysayan ng Kristiyanismo. 

k) Ang mga tuklas ng maraming pantas ng Bibliya at mga pang-agham 
na pagsasaliksik na naaangkop sa Bibliya. 

d) Ang damdamin ng maraming tao (ang ilan sa kanila ay nag- 
papalagay na sila'y Kristiyano) na sumasampalataya sa Iisang Diyos, ngunit 
hindi tumatanggap na si Hesus ay Diyos o Anak ng Diyos. 

Nakalulugod na mapansin na ang pinakapangunahing pagkakaiba ng 
pagkakalahad ng Koran at ng makabagong pananaliksik na natagpuan ng 
mga pantas; na ang Koran ay nagsabi ng kung ano ang sinasabi nito kay 
Hesus sa ngayon at sa kanyang misyon na sa nakalipas na labing apat na dan- 
taon ay hindi nagbago ng kanyang paninindigan. 

ANG MGA KADAHILANAN NA NAKAPIPIGIL SA TAO SA ISLAM 

Ang ilan sa mga ibang dahilan na maaaring nagiging sanhi ng di pag- 
tanggap sa inilalahad ng Koran-ay kinabibilangan ng: 

a) Sa 'nakagawiang panghabang panahon' na pangingilag sa Islam na 
bahagi ng naging bunga ng Krusada at bahagi ng naging bunga ng pag-aalitan 
ng Arabe at Israeli sa Gitnang Silangan. 

b) Kalituhan. Bagamat maraming tao ang tumatanggap sa Kris- 
tiyanismo, hindi nila batid kung nasaan ang katotohanan. 

k) Panlipunang Kaigtingan at Pang-akademikong Reputasyon - 
Maraming tao ang nangangamba na tanggapin ang Islam sapagkat nararam- 
daman nila na sila'y uupasalain at ititiwalag ng kanilang mga kamag-anak at 
kahalubilo kung sila'y hayagang magtatakwil ng Kristiyanismo at tatanggap 
ng Islam. Sa pangkarunungang pamantayan, lalung-lalo na sa mga Silanga- 
nin, kung sinuman ang magsulat ng maganda tungkol sa Islam at sa Koran, 
walang sinuman ang magbabalik-aral sa kanyang gawa, sumipi sa mga ito o 
magturing niyon bilang isang gawang pang-aralin. Maaari rin siyang wasakin 

ng maparaan. Ang 'Washington Post" noong ika-5 ng Enero, 1978 ay nag- 
ulat na si Dr. Robert Alley, isang propesor sa University of Richmond ay 
natiwalag bilang pinuno ng Kagawaran ng Relihiyon doon sapagkat isa siya 
sa nananalig na si Hesus kailanman ay di nag-angkin bilang Anak ng Diyos 
Pagkaraan ng matamang pananaliksik .sa matandang kasulatan na 
kababagong natuklasan, si Dr Alley ay nagpahayag: 

Ang mga talata ng Bibliya kung saan si Hesus ay nangungusap ng 
tungkol sa anak ng Diyos ay mga karagdagan na lamang . . . sa mga sinasabi 
ng simbahan tungkol sa kanya. Ang gayong pag-aangkin ng pagka-Diyos sa 
kanyang sarili ay hindi tumutugma sa kanyang naging habambuhay na 
pamumuhay na ating mapapanumbalikan. Sa mga unangtatlongdekada pag- 
karaan ng kamatayan ni Hesus, ang Kristiyanismo ay nagpatuloy bilang isang 
sekta sa loob ng Hudaismo. Ang unang tatlong dekada ng pamamalagi ng 
kanyang simbahan ay nasa loob ng sinagoga. Ito'y magiging malayo sa 
paniniwala kung sila (na tagasunod) ay tandisang nagpapahayag ng pagka- 
Diyos ni Hesus. 

ISLAM: ANG LIKAS NA PANAWAGAN 

Bagama't mayroon ng mga ganitong dahilan, at ilan pang iba na hindi ko 
nabanggit, maraming mga tao ang tumatalima sa katotohanan. Ang Islamik 
na pananaw tungkol kay Hesus at iba pang malalaking paksain ay nakapag- 
papagising sa mga taong napagpapaliwanagan ng gayong bagay bilang isang 
bagay na makatuwiran at isang bagay na kanilang pinanananganan sa 
kanilang sarili bagama t silay walang kabatiran. Ito at ang mga iba pang 
katangian ang lumikha sa Islam bilang relihiyon sa mundo na may 
pinakamabilis na paglago sa habang panahon ng kasaysayan. Ito ay 
nakapang-aakit maging sa mga taimtim na Kristiyano sapagkat natuklasan 
nila na ito'y: 

a) Ang Islam ay hindi nagtatakwil kay Hesus bagkus ay naglalagay sa 
kanya sa tamang kalalagayan sa mahabang hanay ng mga nilalang na nagdala 
ng tunay na kaligtasan sa sangkatauhan. Sa katotohanan, sila ay nakapag- 
tatamasa ng bagong sukatan ng kanilang pagkaunawa sa Diyos, sa pagiging 
propeta at rebelasyon. 

b) Kung ang Kristiyanismo at Hudaismo (o sa gayong bagay ang kahit 
anong relihiyon) ay tinitingnan mula sa Islamik na pananaw, ito'y umaakma 
ng maayos sa pangsantinakpang balangkas ng kaisahan ng Diyos at ng 
Kanyang mga balakin para sa sangkatauhan. Higit pa rito, sinuman ay 
maliwanag na makakaunawa kung bakit may mga agwat o pagkakahidwa sa 
pagkakahayag ng Bibliya tungkol sa ilang piling paksain. 

k) Ang Islam ay nagtuturing sa kanyang sarili bilang panghuling sagka 
sa mahabang kawil ng rebelasyon. Ito'y nagbibigay ng katiyakan sa mga 
tagasunod ng nakaraang pananalig ng malaking gantimpala kung kanilang 
idaragdag ang pananampalataya sa Islam sa kanilang pananampalataya ng 
kanilang nakaraang pananalig. Ang Propefang si Muhammad ay nagsulit: 
"Siya na sumasampalataya sa kanyang relihiyon at nanalig sa mga ipinahayag 
sa akin ay makalawang ulit na gagantimpalaan (ng Diyos)". Ang isa ay ang 
pananalig sa kanyang pananampalataya at ang isa pa ay pagkilala sa 
katotohanan at paniniwala sa Islam . 

Sa kabuuan, ang Islam ay nagtuturing kay Hesus bilang isa sa mg? 
dakilang propeta ng Diyos. Ang kanyang layunin ay upang mangarai ng 
Kaisahan ng Diyos at akayin ang tao sa kanyang Panginoon. Siya kailanman 
ay di nag-angkin ng higit pa sa pagiging tagapaglingkod ng Diyos. Ang mga 
pahayag sa Koran ng kanyang buhay at misyonay pinatutunayan ng nag- 
uumapaw na katibayan. Ang mga Muslim ay naniniwala at naghihintay sa 
Pangalawang Pagdatal ni Hesus. Siya ay paparito hindi bilang isang Diyos 
upang hatulan ang mga di Kristiyano, subalit bilang si Hesus, ang tagapag- 
lingkod ng Diyos. Ang kanyang pagparito ay upang itumpak ang mga pag- 
aakala na ini-akibat ng mga tao sa kanyang katauhan at misyon. Ayon sa 
sawikain ng Propetang si Muhammad, siya ay mamamalagi sa mundong ito 
ng apatnapung taon na siyang pinakamaligayang sandali ng kanyang buhay. 
Sa panahong yaon, ang lahat ay mananalig sa kanya bilang isang sugo at hindi 
Anak ng Diyos. Magkagayon man, papaano naman ang mga tao na hindi na 
makakasaksi hanggang sa kanyang pangalawang pagparito. Makabubuting 
gawin na nila ngayon! 



* * * * * 

sa: 



Ang ilan sa mga aklat na ito at iba pa tungkol sa Islam ay matatagpuan 



World Assembly of Muslim Youth (WAM Y) 
(Katipunang Pandaigdig ng Kabataang Muslim) 
P. O. Box 10845 
Tel. (01)464-1163 
Riyadh-1143, Saudi Arabia. 

O sa pinakamalapit na Sentrong Pang-Islam sa inyong bahagi ng 
mundo. 

PAGPAPAKILALA 

Ang lslamik na pagkakahayag ng buhay ni Hesus at ng kanyang misyon 
ay tunay na makatuwiran at naglalagay kay Hesus sa tamang kalalagayan sa 
gitna ng mga dakilang sugo ng Diyos sa sangkatauhan. Bagamat ang 
pananaw ng Islam kay Hesus ay sumasang-ayon sa mga inaakala ng mara- 
ming tao, ito kung minsan ay itinatakwil sapagkat ito ang sinasabi ng Islam 
tungkol sa kanya. Magkagayon man, ang mga pumapasok sa Islam ng may 
bukas na isipan at malaya sa pagkiling ay makatatalima sa makatuwiran at 
pagiging kapani-paniwala ng pagkakapahayag tungkol kay Hesus. Ang 
kalalagayan ng Islam ay lubhang pinahahalagahan ng mga nakilaban sa mga 
maraming doktrina ng Kristiyano na tumuturol sa katauhan ni Hesukristo. 

Ang sumusunod ay isang liham na aking tinanggap sa isa sa mga 
lagapanood na sumusubaybay sa aking palatuntunan: Islam in Perspective 
( Ang Islam sa Pananaw) na isinasahimpapawid ng Saudi Arabian Television, 
sa Second Channel. Ito ay isang sagot sa dalawang paksa ng pagtalakay 
tungkol kay Hesus na: Si Hesus sa Islam. Isinama ko ang liham na ito dahil 
sa sumusunod na kadahilanan: 

1 . Ang may-akda ay isang bihasa sa ganitong paksa at isang mag-aaral 
ng relihiyon at may nilalayong tagapaghanap ng katotohanan. 

2. Ang may-akda ay isang nananampalatayang Kristiyano na 
nakababatid ng damdaming Kristiyano at paniniwala tungkol kay Hesus. 

3. Ang paliwanag ng may-akda kung paano ang mga Kristiyano ay 
lumihis sa mga tagubilin at misyon ni Hesus ay ganap na makatuwiran at nag- 
papaliwanag sa pangkasalukuyang paniniwala ng Kristiyano tungkol kay 
Hesus. 

Nais kong pasalamatan ang may-akda sa kanyang panintulot na aking 
maisama ang kanyang liham sa paglalathalang ito. 

BAKIT PINANININDIGAN NG MGA KRISTIYANO NA SI HESUS AY 
ANAK NG DIYOS 
Mahal na Ginoo, 

Assalamo Alaikum Wa Rahmatullah 

ANG AKING OPINYON TUNGKOL SA TINALAKAY SA INYONG 
PALATUNTUNAN 

Ako'y lubhang naging interesado sa inyong tinalakay sa TV dahil ito ay 
isang paksa na aking tinalakay na rin ng maraming ulit, bilang isang mag- 
aaral ng relihiyon, at maging sa labas ng pangkarunungang kapaligiran, sa 
maraming bahagi ng mundo. 

Bilang isang Muslim na Inglis na yumakap sa Islam (convert) na 
nanihirahan sa ngayon sa Saudi Arabia, aking natagpuan ang maigting na 
pagkakasalungatan ng mga lipunan, na nakapagpapagising sa isipan mula sa 
maraming bagong bagay. 

Sa turol na pagtanaw sa katauhan ni Hesus at ni Maria na ipinaliliwanag 
sa Koran, at sa Ebanghclyo ng Bagong Tipan, makikita natin ang dalawang 
magkasalungat na pananaw - na ang Kristiyano ay nagtuturo na si Hesus ay 
l Anak ng Diyos' at ang Koran na nagpapabulaan sa lahat ng gayong pag- 
aangkin. Sa gayon, ito'y naging pangangailagan upang makagawa ng tanong 
kung BAKIT kinakailangan sa mga naunang Kristiyano na gumawa ng 
gayong pag-aangkin tungkol kay Hesus, na kung tutuusin, siya (Hesus) ay 
hindi gumawa ng gayong pag-aangkin sa kanyang sarili. 

Ito ang aking opinyon na ang kasagutan ay magiging mahwanag kung 
ating pag-aaralan ang mga batayan sa relihiyong Islam at Kristiyanismo. 
Bilang Muslim, ang ating pananalig ay nasasalig sa Diyos at sa Kanya 
lamang, at sa Koran - ang salita ng Diyos sa Kanyang Propetang si Muham- 
mad (sumakanya nawa ang kapayapaan) na ating pinanaligan - bilang isang 
tunay na Propeta ng nag-iisang Diyos. Si Muhammad (sumakanya nawa ang 
kapayapaan) ay tagapaglingkod ng Diyos - matapat at masunurin at ganap na 
tao - siya ay nanatiling kasangkapan para sa layunin ng Diyos upang akayin 
ang Kanyang mga tao na muling magbalik-loob sa Kanya. 

Ngayon, sa ganap na pagkasalungat, ating pagbalingan ang Kris- 
tiyanismo - isang relihiyon na itinatag na di salig sa Diyos, o sa Kanyang 
kasulatan - sapagkat walang ^kasulatan' kundi pagkaraan lamang ng 150 taon 
makaraan ang kamatayan ni Hesus. Ang Kristiyanismo ay nagawang 

maitatag sa sahling katauhan na rin ni Hesus. Sa pagbibigay na rin ng paulit- 
ulit na pagbibigay diin sa nakapanghihikayat at kamangha-manghang 
katauhan ni Hesus na di nakagawa at nakapangyari na ilarawan ang bisa ng 
Propcta sa lahat ng dumarating sa kanya sa pang-araw-araw na pananalita - 
nagpatuloy pa rin ang pagdaragdag ng mga katangian sa kanyang reputasyon 
- isang tao na nakagagawa ng mga himala, na nakapagpapanumbalik ng 
buhay sa mga patay, na nakapagpapagaling ng mga ketongin, na nakapag- 
papagaling ng mga bulag - ang lahat sa pamamagitan ng Diyos, ay tunay na 
lubhang kamangha-manghang tao - na biniyayaan ng Diyos - na isinilang sa 
kagustuhan ng Diyos upang gumawa sa Kanya ng paglilingkod. Subalit 
makaraan ng kanyang kamatayan, ang 'mahiwagang' katauhan ay marapat 
na maging buhay at ang * Anak ng Diyos 1 ang lumantad na naaangkop upang 
patotohanan ang kanyang mga gawa. 

Ang mamuhay sa Hpunan na malinamnam na binigyang lasa ng mga 
diyos ng Griyego-Romano, na ang lahat ay malaking tao (super human), ang 
mga nakapag-aral na mga unang Kristiyano ay tiyak na naimpluwensiyahan 
ng kanilang mga kapaligiran. Si Pablo na rin, ang isa sa mga dakilang guro ng 
Kristiyanismo, ay isang Hellenistikong Hudyo, na kailanman ay hindi 
nakakita o nakadaupang palad ni Hesus sa panahon ng kanyang buhay. 
Gayon man, ang karamihan sa kanyang ini-ulat na mga kalatas ay nag- 
papakita ng naging impluwensiya ng mga panahon na kanyang 
pinamuhayan. Ang *Buhay na Panginoon' ay makikita sa kanya. 

Ang mahimalang kalikasan ngpagkasilang ni Hesus ay makapagbibigay 
din ng katibayan sa ideya ng katauhan ni Hesus bilang anak ng Diyos. Ngunit 
ito ay waring pambata sa kanyang 1 + 1 = 2 na tipong pilosopya, alalaong 
baga, hiningahan ng Diyos ang sinapupunan ni Maria - si Maria ay nagsilang 
kay Hesus, samakatuwid ang Diyos ang ama ni Hesus at si Hesus ay Kanyang 
anak. 

Ngunit ang nakakaligtaan ng mga Kristiyano na makita, at maunawan, 
na sa pagkapanganak ni Hesus at ng pagdadalangtao (ni Maria), tayo'y 
nakamamalas ng nakasasaling ng damdamin at kagila-gilalas na 
kapahayagan ng Kabutihan ng Diyos. 

Ang Koran at mga kasulatan ng Kristiyano ay nagpapahayag sa atin na 
si Maria ay isang suraisibol na dalaga na may namumukod na kalinisan ng 
katawan at isipan* na sumilang sa sangmaliwanag na nakalaan nang maging 
tagapaglingkod ng Diyos, na biniyayaan ng Diyos, samantalang Siya y nag- 
bibigay ngbiyaya sa sinagoga upang siya (Maria) na rin ay makapagpamalas 
ng maliliit na 'mahimalang' pangyayari sa pamamagitan ng Diyos. Tunay nga 

ang pagiging likas nito, na ang Diyos ay pumili kay Maria upang maging daan 
kung papaanong ang kanyang bagong propeta ay isisilang sa mundo - na 
pumili ng paraan upang ang kanyang taimtim na kapurihan ay di madungi- 
san. Siya (Maria) ay naglingkod sa Diyos, ngunit sa dahilang ito, Siya, sa 
Kanyang walang hanggang kabutihan ay nagpamalagi ng kanyang (Maria) 
kalinisan. Katotohanang ito ay di nangangailangan ng pagbibigay gayak - na 
walang pag-aangkin sa pagiging 'Anak' ng Diyos. Tunay ngang ito ay likha 
ng Diyos, ngunit hindi Anak sa pamamagitan ng Ama. Maliwanag na hindi 
ito ang nilalayon. 

Sa katunayan, lubhang mahabang panahon ang lumipas bago naisulat 
ang anupamang mga sawikain at aral ni Hesus, na nagpahintulot rin sa 
Tradisyong Pagsasaysay' (oral tradition) kung paano ito ay nagsalit saiing 
sabi, na lubhang nakapagdulot upang mabago ang orihinal. Magkagayon 
man, sa pamamagitan ng tatlong pinatibayang ebanghelyo (na ang kay Juan 
ang panghuling naisulat at di maitatatwa na naglalaman ng maraming pang- 
relihiyong doktrina) si Mateo, si Lucas at si Marcos sa kabila ng anumang 
pagbabago - ay naglalarawan kay Hesus bilang may tahimik ngunit may 
nakapang-aakit na katauhan - isang Propetang pinatnubayan ng Diyos, na 
may dakilang pag-ibig sa sangkatauhan, na isinugo upang gisingin ang 
kamalayan ng tao sa Diyos, sa lahat ng anggulo ng buhay, si Hesus ay nag- 
tangka na buksan ang ating mga mata at ang ating mga puso sa lalong higit na 
dakilang pagkilala natin sa Diyos - isang di makasariling pagsusuri ng ating 
mga gawain, at upang pag-ibayuhin ang ating Pananampalataya at Pananalig 
sa Diyos. Tanging sa paggawa, sa pamamagitan ng payak na Pananam- 
palataya at Pananalig sa isang sanggol, ang Kaharian ng Diyos ay papanaog 
sa Sangkalupaan - ang ganitong ideya ay maraming beses na inuulit sa 
marami niyang (Hesus) sawikain na naiulat. Ang kanyang (Hesus) pagiging 
malapit sa Diyos ay nagpapatunay ng kanyang lakas na kanyang natatamo sa 
kanyang mga pagdarasal, at sa kapangyarihang ipinagkaloob sa kanya ng 
Diyos, upang magsagawa ng mga himala. Magkagayon man, sa lahat ng 
ganitong kapangyarihan at pagsasagawa ng mga karunungan ng Diyos, siya 
ay hindi kailanman nagtaguri sa kanyang sarili bilang Anak ng Diyos. Sa 
salitang 'Anak\ sa kaisipan ng paggamit ni Hesus, tayong lahat ay mga anak 
ng Diyos, tayo'y Kanyang mga anak na lalaki at babae, dito sa lupa, at dahil 
doon si Hesus ay nagturo sa mga tao upang manaiangin ng: Ama namin, na 
nasa langit'. 

Sa gitna ng aktuwal na dami ng mga salitang kanyang binigkas o maaa- 
ring nabigkas sa kanyang pangangaral, ilan lamang sa mga kahabag-habag, at 
hindi lahat ay mapapanaligan, ang naitala. Si Hesus ay lumalabas na pa- 

ngunahing nagbibigay pansin sa mga dukha, sa mga naaapi, sa mga 
itinataboy, sa mga maysakit at hindi nagpapahintulot ng mga mapagpaim- 
babaw na kabanalan at walang kabuluhang 'dalit' ng mga tinatawag na 
'banal'. Ang kanyang panawagan ay sa mga puso ng mga tao, at ang kanyang 
paksa ay sangkatauhan at pag-ibig. Nangangahulugan bang nais niyang mag- 
tatag ng simbahan? Naniniwala ako na ito'y kanyang nais - ngunit hindi sa 
paraang kung paano natin napagmamalas ang simbahan sa ngayon : si Hesus 
ay praktikal at siya rin ay ispiritwal. Ako ay naniniwala na nais niyang 
lumikha ng isang lipunan ng pamayanan na ang Pananampalataya sa Diyos 
ay makapagbibigkis sa bawat isa sa kanila na hindi kumikilala sa lahi at 
pananalig (creed) , sa isang uri ng pampamilyang pagpapasunuran sa ilalim ng 
pamamatnubay ng Diyos. Hindi nga lubhang maliwanag sa kanyang mga aral 
na itinuring niya ang kanyang sarili bilang nagniningning na iiwanag sa pag- 
sasakatuparan nito. Siya ay higit na kumikiling na nagtuturing sa kanyang 
sarili bilang isang kasangkapan sa mga kamay ng Diyos. 

Sa pagtataas sa kanya (Hesus) sa di kapani-paniwalang tayog, ang 
unang tagasunod na Kristiyano ay naghatid sa kanilang sarili ng di mag- 
wawakas na mga suliranin sa pagpapaliwanag sa hinihinuhang pagkamatay 
niya sa krus - at mula rito ay lumitaw ang doktrina ng nagdurusang tagapag- 
lingkod, na lumitaw sa mga matatandang kasulatan ng Hudyo - na 
binabanggit sa Isaiah, ng doktrina ng Sakripisyo para sa mga kasalanan ng 
tao, at sa naging kinahinatnan ng pagiging tangi ni Hesus - na siyang lubhang 
mahalaga sa mga unang Kristiyano. Ang isang pagano ay maaring maging 
matapat ng pantay-pantay sa maraming k diyos\ subalit sa Kristiyanismo, ito 
ay di makapangyayari. TANGING ang pananampalataya lamang kay Hesus 
ang maaasahan ng mga Kristiyano upang magkamit ng kaligtasan - TA- 
NGING sa pagtanggap lamang ng kanyang kamatayan para sa sala ng tao - 
at TANGING sa pananalig lamang ng kanyang pagkabuhay na muli (sapag- 
kat bilang anak ng Diyos, ang Diyos ay marapat na magtaas sa kanyang muli) 
na ang Kristiyano ay makaaasa upang magkamit ng Paraiso. Ang iba pang 
landas ay kamatayan - bagama't ito ay naglalagay ng tiyakan kay Hesus sa 
pagitan ng Diyos at ng Kanyang nilikha - isang kalalagayan na hindi niya 
pinanghawakan sa panahon ng kanyang pamumuhay sa Mundo. 

Ang doktrina ay nagkakabuhol-buhol, at makikita natin sa kasaysayan 
ng simbahan, at walang katapusang mga puiong, mga kaisipan at argumento 
tungkol sa katauhan ni Hesus - siya sa ngayon, sa katotohanan ay naging di 
mapanghahawakan sa pagiging tunay, at higit pa roon, siya ay naging di 
pangmundo at may banto ng ispiritwal na katauhan na nababalot sa walang 
katapusang doktrina at kautusang pananampalataya - na lubhang malayo sa 

payak, sa maginoong personalidad na ginawaran ng Diyos ng iubhang 
maraming kapangyarihan upang siya'y makapagdala ng kamaiayan sa 
Kanyang mga nilikha. Hindi kaya ang simbahan ang lumupig sa pansariling 
layon ni Hesus - ang kapayakan? 

Makikita natin sa Trinidad - Ama - Anak - at Banal na Espiritu marahil 
ang katuparan ng pagsisikhay ng mga tao na nakikipagtunggali para sa 
'Kataasan' ng pangrelihiyong pagpapahayag at nakapagkakamit ng kahiwa- 
gaan, na ilang Kristiyano lamang ang makapagpapaliwanag sa ngayon. 

Ang espiritu ng Diyos ay tunay sa mga panahon ni Moses at Abraham 
kung paano rin ito sa panahon ng Propetang si Muhammad (sumakanya 
nawa ang kapayapaan). Ito ay hindi kinakailangan na ipiit sa nasasakop ng 
"gawa-ng-tao" na tatsulok. Si Hesus ay hindi rin nagtambal sa kanyang sarili 
ng anumang uri ng ganitong kaisipan. 

Nakalulungkot isipin, na sa pagdatal ng Islam, ang mga Kristiyano ay 
nakadama na sila'y nakamalas ng pagdatal ng 'huwad na propeta' o ng Ami- 
Kristo na binabanggit sa Aklat ng Rebelasyon kay Juan (Bagong Tipan). 
Higit na nakalulungkot, na ang marangal na tao na nagsagawa ng Pa- 
ngalawang Krusada laban sa Muslim ay binigyan ng kopya ng Koran na isina- 
lin (sa ibang wika) upang kanyang mabasa ay nagwalangbahala roon. Ito ay 
nakalulungkot sapagkat ito ay nagpamalas ng isang pakikitungo sa Islam na 
ating mamamalas kahit na sa ngayon - na pinanatiiing buhay sa kasaysayan 
ng mga krusada, at itinatag sa ganap na kamangmangan. Nasa sa mga Muslim 
ang kapasiyahan sa ngayon, na kanilang ipaglaban ang kanilang pananam- 
palataya at sa mga Kristiyano na kahit sa maliit na paraan ay naisin nilang 
malaman ang kahulugan ng Islam. Natitiyak ko na sa marami, ang Islam at 
ang kanyang mga aral ay magiging tulad ng gabundokna daloy (ng tubig) sa 
disyerto, sa mga tigang na kaluluwa ng marami na naghahanap ng katotoha- 
nan. 

Wassalam. 



Matapat na sumasainyo, 
Gng. Zahra Aziz 

